
ΑΝΝΑ ΦΡΑΓΚΟΥΔΑΚΗ 


ΤΟ ΒΙΒΛΙΟ περιέχει τα πρακτικά του πρώτου Συνεδρίου που έγινε στην Αγγλία για τη διδα- 
σκαλίατης ελληνικής γλώσσας στα παιδιά Κυπρίων μεταναστών και µια µελέτη γιατο ίδιο θέµα. 
Στο τέλος περιέχει εκτενή και πλήρη βιβλιογραφία γιατους Κυπρίους σε άλλες χώρες. 

Ἡ αριθμητικά µεγάλη κυπριακή κοινότητα στην Αγγλία αντιμετωπίζει, ιδίως για τα παιδιά της 
δεύτερης και τρίτης γενιάς μεταναστών, τα ευαίσθητα και περίπλοκα προβλήµατα της ένταξης 
και ενσωμάτωσης µε παράλληλη την τάση διατήρησης των ιδιαιτεροτήτων της εθνοτικής ομάδας 
καιτης αντίστασης στην αφομοίωση. 

Το βιβλίο προλογίζει ο Όμηρος Χαμπίμπης, πρόεδροςτων Κυπρίων σε άλλες χώρες. Ακολουθεί η 
παρουσίασητων Κυπρίων μεταναστών στην Αγγλία, απότη ὃρα Φλόγια Ανθία, που μεταξύ άλλων 
αναφέρεται στην ισχυρή εθνοτική τους ταυτότητα. Στη συνέχεια η επιµελήτρια του βιβλίου, Δρ 
Μαρία Ρούσσου, γράφει γιατα παιδαγωγικά και οργανωτικά προβλήµατατης διδασκαλίας της ελ- 
ληνικής στα παιδιά των Κυπρίων που ζουν στην Αγγλία και περιγράφειτα ελληνικά σχολεία. 

Το βιβλίο έχει δύο µέρη. Στο πρώτο περιέχονται τα συμπεράσματα απότις συναντήσεις εργα- 
σίας αυτού του Συνεδρίου για διάφορα θέµατα: την πολιτισμική προσέγγιση στη διδασκαλία της 
ελληνικής γλώσσας, από την Ειρήνη Φαφαλιού, την κυπριακή «διάλεκτο» στα ελληνικά σχολεία 
της Αγγλίας, από τη Νίτσα Σεργίδη, τους/τις µαθητές/τριες που είναι παιδιά µιχτών γάμων, από 
την Πάμελα Κωνσταντινίδη, την εκπαίδευση των εκπαιδευτικών που διδάσκουν ελληνικά στα 
παιδιά Κυπρίων μεταναστών στην Αγγλία, από τον Χ. Σµιθ, τη σχέση των Άγγλων εχπαιδευτι- 
πών µε εκείνους/ες που διδάσκουν ελληνικά, απότον Ξ. Κουγιό, µονόγλωσσους δασκάλους και 
τη βοήθεια που πρέπει να παρέχουν στα δίγλωσσα παιδιά εκπαιδευτικοί που μιλούν µία µόνο 
γλώσσα, από τον Ντέιβιντ Χούλτον, τη διεύθυνση σχολείων του Λονδίνου και τη σχέση της µε 
τους γονείς, απότον Ζ. Χριστοδουλίδη, καιτη συνεργασία µετις εθνοτικές οµάδες μειονοτήτων 
για τη διδασκαλία της μητρικής γλώσσας, από την Άννα Σάντος. 

Το δεύτερο µέρος του βιβλίου περιέχει τη µελέτη τής Δέσπως Γεωργίου, µε τίτλο «Κύπριοι στη 
Βρετανία: ερευνητική έκθεση για τη διγλωσσία, τη διατήρηση καιτο µέλλον της ελληνικής γλώσ- 
σας από τα µέλη της Κυπριακής Κοινότητας του Λονδίνου» (1959). 

Ἡ πολύ ενδιαφέρουσα αυτή µελέτη θεωρείτη διγλωσσία στενά δεμένη µε την ταυτότητα και στη- 
ρίζειτα ερευνητικά δεδοµένα καθώς καιτις προτάσεις της στη διαπίστωση ότι πρέπει οπωσδή- 
ποτε τα παιδιά των μεταναστών ν᾿αποχτήσουν θετική σχέση µε δύο γλώσσες, δύο κουλτούρες, 
δύο ταυτότητες. 

Αναλύει πώς τα παιδιά των Κυπρίων μεταναστών ζουν µια µεγάλη σύγκρουση ανάµεσα στις 
δύο γλώσσες και κουλτούρες. Η καλή εκμάθηση της κυρίαρχης γλώσσας και η προσαρμογή 
στην κυρίαρχη κουλτούρα είναι προὐπόθεση για την ένταξη στην κοινωνία αι ο μόνος δρόμος 
της σχολικής και κοινωνικής επιτυχίας. Από την άλλη µεριά, η ταυτότητα του «άλλου», του «ξέ- 
νου» που έχουν τα παιδιά των μεταναστών είναι τραυµατική, έτσι ώστε η διατήρηση της µητρι- 
κής γλώσσας συμβολίζει την αποδοχή τῆς πολιτισμικής ταυτότητας προέλευσης, και η συλλογι- 
πή µειονοτική ταυτότητα προστατεύει τα άτοµα από την περιθωριακή θέση που τους επιφυλάσ- 
σει η χώρα υποδοχής. 

Τα παιδιά των Κυπρίων μεταναστών αναπόφευκτα βρίσκονται σε σύγκρουση ανάµεσα σε δύο 
κουλτούρες. Οι τεράστιες χοινωνιχές Ἆαι πολιτισμικές διαφορές ανάµεσα στη χώρα των γονιών 
τοὺς (καιτη συχνά αγροτική προέλευσή τους) καιτο Λονδίνο ὠθείτα παιδιά να ρέπουν προςτον 
μοντερνισμό και να οικειοποιούνται την αγγλική πολιτισμική ταυτότητα, αρνούµενατις αξίες της 
παραδοσιακής και πατριαρχικής κοινωνίας προέλευσης, ιδίως στην εφηβεία, και να λένε ότι θα 
ήθελαν να «είναι» Άγγλοι... Απότην άλλη µεριά ο ρατσισµόςτης βρετανικής κοινωνίας πληγώνει 
τα παιδιά, τα εξαναγκάζει να θυμούνται ότι δεν είναι Άγγλοι, επειδή τα διαφορετικά χαρακτηρι- 
στικάτους γίνονται αντικείµενο επιθετικότητας, όπως π.χ.τα «παράξενα» γιατα εγγλέζικα αυτιά 
ελληνικά ονόματά τους γίνονται αντικείµενο κοροϊδίας απότους συμμαθητές στα σχολεία. 

Ο ρατσισμός ενδυναμώνει την ταυτότητα προέλευσης, καθώς (όπως διαπιστώνει σε διεθνή κλί- 
µακα η κοινωνική ψυχολογία) αναγκάζει τα άτοµα να αντιπαρατεθούν στην κοινωνία υποδοχής 
που αρνείται νατους θεωρήσει «δικούς» της και αντιστέκονται στην απόρριψη ενδυναµώνοντας 
τα σύμβολα συμμετοχής στην ομάδα προέλευσης. Όπως εκφράζουν αυτό το φαινόμενο στην 
έρευνα της Δέσπως Γεωργίου τα ίδια τα παιδιά μιλώντας για την εµπειρίατους, η γνώση της ελ- 
ληνικής γλώσσας λειτουργεί σαν αντίδοτο στην απόρριψη, δίνει στα παιδιά τη δυνατότητα να µι- 
λούν χωρίς να καταλαβαίνουν οι Άγγλοι τιλένε, πράγµα που είναι ένας δικός τους τρόπος απο- 
κλεισμού των «άλλων», χι ακόµατους δίνει µια αίσθηση ανωτερότητας (κι αυτή αντίδοτοτου ρα- 
τσισμού που υφίστανται). γιατί κατέχουν µιαν άλλη απότην αγγλική γλώσσα, πράγμα πολύ σπά- 
γιο στους Άγγλους. 

Ἡ συγγραφέας προβάλλειτη σημασία της διδασκαλίας της μητρικής γλώσσας ως συστατικής της 
διπλής πολιτισμικής ταυτότητας, που είναι και πρέπει να είναι η ταυτότητα αυτών των παιδιών. 
Ἡ βασική της θέση είναι ότιτα ελληνικά πρέπει να διδάσκονται από το επίσημο σχολείο, ως µέ- 
ρος του αναλωτικού του προγράµµατος, µαζί µε τις λοιπές ξένες γλώσσες και όχι σε ξεχωριστά 
της εθνοτικής ομάδας απογευµατινά µαθήµατα. 

Ἡ εκμάθηση των ελληνικών από τα παιδιά των Κυπρίων μεταναστών δεν µπορεί να γίνει αποτε- 
λεσµατικά σε Ἑεχωριστά απογευµατινά σχολεία. Αυτά τα ελληνικά σχολεία, οργανωµένατα πε- 
ρισσότερα από την Εκκλησία, έχουν δασκάλους τῆς ελληνικής από την Ελλάδα και την Κύπρο. 
Οι δάσκαλοι συχνά δεν γνωρίζουν αγγλικά και ιδίως αγνοούν πλήρωςτο βρετανικό εππαιδευτι- 
κό σύστηµα. Διδάσκουν µε μεθόδους παραδοσιακές που χρησιμοποιούνται στην Κύπρο καιτην 
Ἑλλάδα ενώ είναι άγνωστες στη Βρετανία, πράγµα που ξενίζει τα παιδιά χαι προκαλεί αρνητι- 
κές αντιδράσεις. Τέλος, διδάσκουν τα παιδιά σαν να είναι ελληνόπουλα ή χυπριωτάκια, δηλαδή 
χωρίς να λαβαίνουν υπόψη τη διπλή τους ταυτότητα χαι σαν να αγνοούν ότι είναι αγγλόφωνα. 
΄Έτσι, τα παιδιά πιέζονται από τους γονείς και πηγαίνουν στα ελληνικά σχολεία περίπου µε το 
ζόρι, πράγμα που προφανώς επηρεάζει αρνητικά τη μάθηση της γλώσσας. 

Άλλος ένας λόγος αποτυχίας της διδασκαλίας της ελληνικής στα παιδιά των Κυπρίων µετανα- 
στών είναι ο μειωμένος σεβασμός στην πραγματική μητρική τους γλώσσα, που είναι η κυπριακή 
και όχι η κοινή νεοελληνική που μιλιέται στα μεγάλα αστικά κέντρατης Ελλάδας. 

Ο βασικός λόγος ὠστόσο είναι η συμβολική σηµασία της απουσίας των ελληνικών από το επίση- 
μο αγγλικό σχολείο, όπου διδάσκονται άλλες ευρωπαϊκές γλώσσες. Η διδασκαλία της μητρικής 
γλώσσας στο σχολείο είναι τόσο για τα παιδιά των μεταναστών όσο και για την ευρύτερη αγγλι- 
κή κοινωνία δείγµα ότι αποδέχεται και αναγνωρίζει ο θεσμός την πολιτισμική ταυτότητα προέ- 
λευσης των παιδιών και αυτή η αποδοχή είναι προὐπόθεση για την αρμονική ένταξή τους στην 
κοινωνία, µετην εσωτερίκευση της διγλωσσίας ως διπλής πολιτισμικής ταυτότητας. 

Ἐάν η μητρική γλώσσα ενός μαθητή δε θεωρείται άξια να διδάσκεται στο σχολείο, αυτό έχει ση- 
µαντική επίπτωση στην αυτοαξιολόγηση της διπλής ταυτότητας που έχουν τα παιδιά των µετα- 
ναστών. Τα ερευνητικά δεδοµένα δείχνουν ότι τα παιδιά της δεύτερης και τρίτης γενεάς Κυ- 
πρίων μεταναστών αρνούνται την προέλευσή τους εξαιτίας των διακρίσεων που χυριαρχούν γύ- 
ρωτους. Τα παιδιά μεταναστών δεν επιθυμούν να μάθουν τη γλώσσα των γονιών τους όταν αυτή 
η γλώσσα θεωρείται ανάξια από τη βρετανική κοινωνία. 

Αντίθετα, εάν τα ελληνικά διδάσκονταν στα σχολεία και όχι στα απογευµατινά σχολεία της εκ- 
κλησίας χαι της κοινότητας, τα παιδιά θα έβλεπαν τη γλώσσα των γονιών τους να αναγνωρίζε- 

ται, πράγµα που θα βοηθούσε σηµαντικά τη θετική αυτοαξιολόγηση της διαφορετικότητάςτους. 
Επίσης θα τα βοηθούσε στις σχέσεις τοὺς µε τους/τις συμμαθητές/τριες, γιατί στις τάξεις της δι- 
δασκαλίας της ελληνικής ως ξένης γλώσσας θα ήξεραν καλύτερα ελληνικά από τους άλλους µα- 
θητές και θα είχαν τη δυνατότητα να τους βοηθήσουν μετατρέποντας την εικόνα τους στα μάτια 
των άλλων σε ισότιµή. 

Ἡ συγγραφέας µε επιστημονική πειστικότητα υπερασπίζεται τη διγλωσσία, που αντιλαμβάνεται 
ὡς διττή κουλτούρα χαι άρα διπλή πολιτισμική ταυτότητα. Διαπιστώνει ότι τα παιδιά Κυπρίων 
μεταναστών δεύτερης και τρίτης γενιάς, μολονότι εξαιτίας του ρατσισμού απαρνήθηκαν κατά 
την εφηβεία την εθνοτική ταυτότητά τους, µε την ενηλικίωση, όπως δείχνουν τα ερευνητικά δε- 
δοµένα, διεκδικούν µια διπλή ταυτότητα, θεωρούν ότι ανήκουν σε µια ομάδα, που είναι διαφο- 
ρετική από τους ελληνόγλωσσους Κυπρίους γονείς τους χαι εξίσου διαφορετική από τους απο- 
χλειστικά αγγλόφωνους φίλους τοὺς µε τα χαρακτηριστικά της µίας αγγλικής κουλτούρας. Θεω- 
ρούν ότι διαθέτουν ὡς ιδιαιτερότητα µια διπλή γλωσσική και πολιτισμική ταυτότητα, την οποία 
διεκδικούν και γιατα παιδιάτους. 

Ἡ επιτυχία του ονείρου να κατακτηθεί, εδραιωθεί και ανθίσει αυτή η διπλή γλωσσική και πολι- 
τισµική ταυτότητα, γράφει η Δέσπω Γεωργίου, εξαρτάται από τις εξελίξεις στη βρετανική κοι- 
νωγνία, στην οποία η µεγάλη πλειοψηφία εξακολουθεί να θεωρεί «πρόβλημα» το φυσικό για τό- 
σοὺς πολίτες της χώρας χαρακτηριστικό της διγλωσσίας και της διπλής ταυτότητας. 

